b"\n_START_ARTICLE_\nPortal del Llop\n_START_SECTION_\nDescripci\xc3\xb3\n_START_PARAGRAPH_\nPortal format per tres arcs de carreus, dos d'ells de mig punt a l'entrada i la sortida i l'altre carpanell a l'interior, per salvar la gran llum. El sostre \xc3\xa9s d'un embigat de fusta. Est\xc3\xa0 molt adulterat, originalment combinava carreus i ma\xc3\xa7oneria per\xc3\xb2 ara tamb\xc3\xa9 totxos i habitatges m\xc3\xa9s recents junt a restes d'arcs encegats. El basament s'al\xc3\xa7a sobre roca.\n_START_SECTION_\nHist\xc3\xb2ria\n_START_PARAGRAPH_\nAquest portal era una de les portes que servien d'acc\xc3\xa9s al recinte murallat. El seu nom es deu al fet que a la nit es tancava la porta, per evitar l'entrada de llops i altres b\xc3\xa8sties."